**GNR XXX BNR XXX – ADRESSE – VIRKSOMHET – VEDTAK OM KRAV TIL PÅSLIPP AV RENSET LENSEVANN TIL OFFENTLIG AVLØPSNETT**

**Vann- og avløpsetaten har fastsatt krav til påslipp av renset lensevann i forbindelse med anleggsvirksomhet i ADRESSE. Dersom lokal håndtering av lensevannet ikke er mulig, kan vannet slippes til offentlig avløpsnett forutsatt at de fastsatte kravene overholdes. Vedtaket gjelder fra brevets dato og kun for gjeldende anleggsarbeid.**

Vann- og avløpsetaten (VAV) viser til brev fra VIRKSOMHET v/KONTAKTPERSON, DATO, om påslipp av renset lensevann til offentlig avløpsnett i ADRESSE.

**Bakgrunn**

HER SKAL GENERELL BAKGRUNNSSTOFF FRA SØKER SKRIVES INN

I forbindelse med etablering av HVA og AV HVEM? søkes det om å slippe renset lensevann fra byggegrop ut på offentlig avløpsnett. Det er påvist/ikke påvist forurenset grunn på området. ER DET UTFØRT GRUNNUNDERSØKELSER I FORKANT, OG HVA VISER DEM? Forurensninger som vil kunne forekomme i lensevannet er hovedsakelig partikulært materiale. Lensevannet skal dermed passere gjennom et sedimenteringsanlegg før påslipp til offentlig avløpsnett (hva skriver søkeren om rensing?)

Vi gjør oppmerksom på at det er tiltakshaver selv som er ansvarlig for å ha kjennskap til eventuelle private vann- og avløpsledninger på eiendommen.

**Vedtak om påslippskrav**

Dersom lokal håndtering av lensevannet ikke er mulig, kan VIRKSOMHETEN slippe renset lensevann fra ADRESSE til offentlig avløpsnett, forutsatt at følgende krav overholdes:

**1. Krav til mengde og tilkobling til offentlig avløpsnett (§ 15 A-4 bokstav a)**

Renset lensevann skal ledes til **offentlig spillvannsnett i kumnr. NUMMER**. Det skal ikke slippes på mer enn XX liter renset lensevann per sekund (vurder ledningskapasitet, særlig hvis det er fellesledning). Mengden suspendert stoff i renset lensevann skal ikke overstige 400 mg/l. Krav til vannets øvrige innhold følger av vedlagte grenseverdier.

Overvann fra områdene rundt byggegropa skal i størst mulig grad ledes bort.

**2. Krav til rensing (§ 15 A-4 bokstav b)**

Lensevann skal før påslipp til offentlig avløpsnett ledes til et sedimenteringsanlegg for å fjerne partikulært materiale. Den ansvarlige må selv sørge for riktig dimensjon på sedimenteringsanlegget i forhold til vannmengder og lensevannets partikkelsammensetning, slik at kravet om maks 400 mg/l suspendert stoff overholdes.

Det skal regelmessig utføres visuell kontroll av påslippsvannet, samt nivået av sedimentert slam i sedimenteringsanlegget. Ved behov må slammet suges opp og leveres til godkjent mottak.

Dersom det observeres oljefilm på lensevannet skal vannet passere gjennom oljeutskiller før påslipp til offentlig avløpsnett.

**3. Krav til påslippskontroll og rapportering (§ 15 A-4 bokstav e)**

**Prøvetaking og analyse**

Vannkvaliteten på renset lensevann skal følges opp med ukentlige blandprøver. Blandprøvene skal være representative for variasjoner i aktiviteten i løpet av døgnene prøvene tas. Alle blandprøvene skal analyseres på følgende parametere: pH, suspendert stoff, total nitrogen, PAH, olje og metallene: As, Pb, Cd, Cu, Cr, Hg, Ni og Zn (vurder ut fra grunnundersøkelser). Det skal benyttes akkreditert laboratorium.

**Krav til rapportering**

Analyseresultater skal oversendes VAV v/forurensningsfunksjonen umiddelbart etter at dere har mottatt dem. Send via e-post til; postmottak@vav.oslo.kommune.no. Merk forsendelsen med SAKSNUMMER.

Dersom det etter tre uker vises at vannkvaliteten ligger godt innenfor VAVs veiledende grenseverdier (se vedlegg), kan prøvetakingsprogrammet justeres i samråd med oss.

**4. Krav til varsling av unormale/akutte påslipp (§ 15 A-4 bokstav d)**

Akutte hendelser som medfører påslipp til offentlig avløpsnett, skal meldes til oss umiddelbart, på tlf. **23 43 79 00**. Dersom det i etterkant av prosjektet blir påvist at slam er blitt tilført det offentlige avløpsnettet, skal det sørges for at slammet suges opp og de offentlige avløpsrørene rengjøres.

**Utførende anleggsarbeidere skal være orientert om kravene og deres forutsetninger. Kopi av dette brevet skal oppbevares på stedet der arbeidet utføres.**

**Begrunnelse for vedtak**

Utbyggers aktivitet medfører forurensning iht. lov 13. mars 1981 nr. 6 om vern mot forurensning og om avfall (forurensningsloven) § 6.

Siden lensevann kan medføre problemer for kommunens avløpsanlegg, utslippskrav, slamkvalitet og HMS, har VAV mulighet til å sette krav til vannets sammensetning. Dermed krever vi at lensevannet skal sedimenteres før påslipp, siden vannet ofte inneholder mye partikler. Disse partiklene kan blant annet medføre at avløpsledninger tettes igjen. I tillegg er det ofte tungmetaller og andre miljøgifter tilknyttet disse partiklene. Tilførsel av tungmetaller til avløpsnettet kan føre til at slam som samles opp på renseanlegget ikke kan brukes som jordforbedringsmiddel i landbruket.

For å kontrollere at vannet overholder våre kvalitetskrav, krever vi jevnlig prøvetaking av lensevannet før det slippes på avløpsnettet.

**Hjemmelsgrunnlag**

VAV er myndighet etter forskrift 1. juni 2004 nr. 931 om begrensning av forurensning (forurensningsforskriften) § 15A-4, og kan i vedtak fastsette krav til påslipp av lensevann til offentlig avløpsnett. Hva det kan stilles krav om er spesifisert i § 15A-4, første ledd, bokstav a – e. Kravene er satt for å sikre at forhold som er nevnt i paragrafens andre ledd punkt 1 – 5 blir ivaretatt.

VAV kan etter lov 10. februar 1967 om behandlingsmåten i forvaltningssaker (forvaltningsloven) § 35 oppheve eller endre krav som blir fastsatt i dette vedtaket.

**Klageadgang**

Vedtaket er et enkeltvedtak i forvaltningslovens forstand og kan påklages etter forvaltningsloven § 28 første ledd, jf. forurensningsloven § 85 første ledd. Klagefristen er tre uker etter mottagelsen av dette vedtaket, jf. forvaltningsloven § 29. Det er tilstrekkelig at klagen er postlagt innen fristens utløp. En eventuell klage skal sendes til VAV og være undertegnet. Klagen skal nevne hvilket vedtak det klages over, og den endring som ønskes. Den bør være begrunnet, jf. forvaltningsloven § 32. Dersom VAV mener det ikke er grunnlag for å omgjøre vedtaket, sendes den til Fylkesmannen i Oslo og Akershus for avgjørelse i henhold til forurensningsforskriften § 41-5, første ledd.

**Saksinnsyn**

Som part i saken, har dere adgang til å se sakens dokumenter med de begrensninger som følger av forvaltningsloven §§ 18 og 19.

Eventuelle spørsmål kan rettes til forvaltningsseksjonen v/SAKSBEHANDLER (evt. ALTERNATIV KONTAKTPERSON) i VAV, Oslo kommune, på telefon **02 180**, eller postmottak@vav.oslo.kommune.no**.** Husk å oppgi saksnummeret (vår ref.) ved henvendelse til oss.

HUSK!

* Legg ved ”Veiledende grenseverdier for påslipp til kommunalt avløpsnett” og evt. forurensningsforskriften § 15A.
* Sjekk om det er forurenset grunn. Hvis ja, sjekk hva dem viser og tiltaksplan for grunnen hos plan og bygg.
* Vurder hva det skal analyseres for. Alle tungmetallene, olje, total nitrogen, PAH?
* Vurder nødvendighet av prøvetaking dersom arbeidsperioden er kort.
* Vurder avløpsrørenes kapasitet. Hvor mange liter per sekund tåler rørene?
* Ved bruk av overvannsnett er det en egen mal. Bruk av overvannsledning krever at det ikke er forurenset grunn på området.